b'\n_START_ARTICLE_\nCan Canyes\n_START_SECTION_\nDescripci\xc3\xb3\n_START_PARAGRAPH_\nEs tracta d\'una masia a dues vessants de planta rectangular, de planta baixa i pis amb eixamples del segle XIX. Les finestres de la planta baixa conserven reixes. L\'acc\xc3\xa9s \xc3\xa9s pel portal adovellat, gran entrada, cuina amb restes d\'un antic foc de rotllo amb escons, menjador pairal amb una capelleta de Sant Josep, cambra amb forn de pa i gran pastera, i espaiosos cellers. Una escala parteix de l\'entrada i condueix al pis superior del qual cal remarcar la tradicional sala repartidora de les cambres moblades amb mobles i treballs manuals antics i un curi\xc3\xb3s rellotge de sol que rest\xc3\xa0 a l\'interior en eixamplar una ala de la casa, est\xc3\xa0 for\xc3\xa7a ben conservat i amb colors destacats i la llegenda "Polo 10 Anno 1773 Steve" (Esteve era el cognom tradicional de la casa). Compta amb espitlleres arreu, un plat de cer\xc3\xa0mica catalana "de la ditada" enganxat a un mur, i un espai\xc3\xb3s pati-clos emmurallat al davant de la casa amb una petita vinya, estables i d\'altres serveis annexos, tancats tots per un gran baluard.\n_START_SECTION_\nHist\xc3\xb2ria\n_START_PARAGRAPH_\nLa casa es compr\xc3\xa0 el segle XVIII als frares agustins del Convent o Casa de D\xc3\xa9u de Miralles (al costat de Gelida), desamortitzat posteriorment per la llei de Mendizabal. A la fa\xc3\xa7ana hi ha un rellotge de sol amb la data de 1874 i la repetida llegenda "Jo sense sol i tu sense fe no som res".'